“ไทยสมายล์” เปิดตัววีดีโอเดอะมิวสิคัล ชูมาตรฐานป้องกัน “โควิด” รับการเดินทางแบบใหม่
“ไทยสมายล์” เปิดตัววีดีโอเดอะมิวสิคัล ชูมาตรฐานป้องกัน “โควิด” รับการเดินทางแบบใหม่ 
“ไทยสมายล์” เปิดตัววีดีโอเดอะมิวสิคัล ชูมาตรฐานป้องกัน “โควิด” รับการเดินทางแบบใหม่
28 พ.ค. 2563

บริษัท ไทยสมายล์แอร์เวย์ จำกัด ผู้ให้บริการสายการบินไทยสมายล์ เปิดตัววิดีโอออนไลน์ เรื่องใหม่ “THAI Smile Perfect Hygiene”  ในรูปแบบเดอะมิวสิคัล ชูมาตรการสุขอนามัยขั้นสูง (Perfect Hygiene) การป้องกันการแพร่ระบาดของโควิด-19 รองรับการเดินทางรูปแบบใหม่ New Normal
โดยนำเสนอแนวทางปฏิบัติสำหรับผู้โดยสารและมาตรการด้านสุขอนามัยในทุกจุดบริการ เพื่อเป็นการสร้างการรับรู้ และความเชื่อมั่นให้กับผู้โดยสาร ทั้งด้านความสะอาดและความปลอดภัยตลอดการเดินทาง
ทั้งนี้ นางชาริตา ลีลายุทธ ประธานเจ้าหน้าที่บริหาร บริษัท ไทยสมายล์แอร์เวย์ จำกัด  กล่าวว่า ในสถานการณ์การระบาดของไวรัสโควิด-19 สายการบินไทยสมายล์ ให้ความสำคัญด้านความปลอดภัยของผู้โดยสารและพนักงานเป็นอันดับแรก เราจึงปฏิบัติตามมาตรฐานอย่างเคร่งครัด โดยทำงานร่วมกับหน่วยงานที่เกี่ยวข้องในด้านสุขอนามัยและความปลอดภัยมาอย่างต่อเนื่อง
โดยเน้นย้ำมาตรการด้านสุขอนามัยขั้นสูง (Perfect Hygiene) ที่บางมาตรการจำเป็นต้องขอความร่วมมือจากผู้โดยสารทุกท่านในการปฏิบัติตามคำแนะนำและข้อกำหนดของสายการบินฯ ดังนั้น เพื่อให้ผู้โดยสารรับรู้ และเข้าใจเกี่ยวกับข้อปฏิบัติต่างๆ ตลอดจนเกิดความมั่นใจด้านความปลอดภัยตลอดการเดินทาง  เราจึงได้จัดทำวิดีโอออนไลน์ เรื่อง “THAI Smile Perfect Hygiene” ขึ้น เพื่อสร้างความเข้าใจแก่ผู้เดินทาง โดยถ่ายทอดผ่านบทเพลงจังหวะสนุกสนานและสื่อสารในรูปแบบที่เข้าใจง่าย
สำหรับวิดีโอออนไลน์ เรื่อง “THAI Smile Perfect Hygiene” ความยาว 2.45 นาทีนี้ บอกเล่าเรื่องราวสร้างความตระหนักด้านสุขอนามัย ทั้งความใส่ใจของไทยสมายล์ด้านความสะอาดและความปลอดภัยของผู้โดยสารในทุกจุดบริการ                       ชูมาตรการสุขอนามัยขั้นสูง (Perfect Hygiene) ตอบสนองความต้องการของผู้โดยสารในปัจจุบันที่ต้องการความมั่นใจในเรื่องของความสะอาดและความปลอดภัย ทั้งในส่วนของมาตรการภายในเครื่องบินและบริการในจุดต่างๆ ภายในสนามบิน  เพื่อให้ผู้โดยสารอุ่นใจและมั่นใจในความปลอดภัยตลอดการเดินทางบนเที่ยวบินแห่งรอยยิ้ม
ทั้งนี้ วิดีโอออนไลน์ที่นำเสนอในรูปแบบเดอะมิวสิคัล ได้มีการเรียบเรียงเนื้อร้องและทำนองขึ้นมาใหม่ เพื่อให้วิดีโอออนไลน์เรื่องนี้ มีความแปลกใหม่โดยผ่านการนำเสนอที่น่าสนใจและสามารถเข้าใจได้ง่ายขึ้น
ทั้งนี้ ผู้สนใจสามารถเข้าไปชมวิดีโอได้ที่ THAI Smile Official Facebook Fanpage ได้ที่  https://www.facebook.com/watch/?v=1181586175507541   /  และ Thai Smile Airways Official YouTube Channel ที่ https://youtu.be/afzkBMYX9gI   รวมไปถึงการประชาสัมพันธ์โครงการผ่านช่องทางประชาสัมพันธ์ของสายการบินไทยสมายล์ทุกช่องทาง
คลิกเพื่อรับชมวีดีโอได้ที่นี่ https://www.youtube.com/watch?v=afzkBMYX9gI&amp;feature=youtu.be


